Da Schubart døde i 1759 var det nesten kun gjeld tilbake. Enken søkte derfor å plassere barna hos slektninger for å finne husly og føde til dem; hun selv og døtrene Charlotte (1757–1816) og Anna Sybille (1753–1828) kom på Løvenborg på Sjælland, som tihørte slektningen Severin Leopoldus Løvenskiold. Her ble barna oppdratt av lensbaron Løvenskiolds hustru Magdalene Charlotte Hedevig, født Numsen (1731–1796). Hun sørget for å gi barna adgang til det store biblioteket, samtidig som de fikk en bred og praktisk utdannelse.